GPI บวกแรง 3% โบรกฯ มองกำไรปี 61 แตะ 148 ลบ. จากค่าเช่าที่งาน Motor Show
GPI บวกแรง 3% โบรกฯ มองกำไรปี 61 แตะ 148 ลบ. จากค่าเช่าที่งาน Motor Show ล่าสุด ณ เวลา 10.34 น. ราคาอยู่ที่ 3.26 บาท บวก 0.10 บาท หรือ 3.16% สูงสุดที่ 3.38 บาท ต่ำสุดที่ 3.22 บาท มูลค่าซื้อขายที่ 61.20 ล้านบาท 
4 ธ.ค. 2560

ผู้สื่อข่าวรายงานว่า ราคาหุ้นบริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI ณ เวลา 10.34 น. ราคาอยู่ที่ 3.26 บาท บวก 0.10 บาท หรือ 3.16% สูงสุดที่ 3.38 บาท ต่ำสุดที่ 3.22 บาท มูลค่าซื้อขายที่ 61.20 ล้านบาท

ด้านนักวิเคราะห์บริษัทหลักทรัพย์ เคทีบี (ประเทศไทย) จำกัด ระบุว่า ราคาเหมาะสมของ GPI สำหรับปี 2561 อยู่ที่ 4.30 บาท/หุ้น โดยประเมินแนวโน้มผลประกอบการปี 2561 คาดว่าจะมีกำไรสุทธิ 148 ล้านบาท เติบโต 7% จากปี 2560 เนื่องจากการเพิ่มค่าเช่าพื้นที่ในงาน Bangkok International Motor Show ประมาณ 5–7% และงาน Air Race 1 ที่จะยังคงมีต่อเนื่อง และนิตยสาร Garage Life ได้ลดค่าลิขสิทธิ์จากเจ้าของแบรนด์ในญี่ปุ่น
อย่างไรก็ตามในช่วงครึ่งปีแรก 2560 มีกำไรสุทธิอยู่ที่ 187 ล้านบาท เติบโต 8% จากช่วงปีก่อน เนื่องจากต้นทุนการบริหารงานที่ลดลง ส่วนไตรมาส 3/2560 มีขาดทุนสุทธิ 29 ล้านบาท ขาดทุนลดลงจากช่วงเดียวกันของปีก่อน อย่างไรก็ตามมองว่าในไตรมาส 4/2560 ทาง GPI จะขาดทุนสุทธิลดลง เนื่องจากมีงาน Air Race 1 ที่ GPI รับจัดให้กับการกีฬาแห่งประเทศไทย ซึ่งจะเป็นงานที่ใหญ่ขึ้นกว่าปีก่อน